கேள்வி: நந்தினி நிம்ப்கர் குறித்து விரிவாக சொல்லுங்கள்.
பதில்: நந்தினி நிம்ப்கர் ( ''Nandini Nimbkar'' ) இந்தியாவைச் சேர்ந்த ஒரு வேளாண்மை விஞ்ஞானியாவார். தற்போது "நிம்ப்கர் வேளாண்மை ஆராய்ச்சி நிறுவனத்தின்" (NARI) தலைவராக உள்ளார். பி.வி.நிம்ப்கரின் மகளும் ஐராவதி கார்வே மற்றும் கமலா நிம்ப்கர் பேத்தியும் ஆவார். நந்தினி, ஒரு ஆராய்ச்சியாளராக நிம்ப்கர் வேளாண்மை ஆராய்ச்சி நிறுவனத்தில் தனது பணியைத் தொடங்கினார். பின்னர் நிறுவனத்தின் இயக்குநராகவும் பின்னர் 1990 இல் நிறுவனத்தின் தலைவராகவும் ஆனார். வேளாண் ஆராய்ச்சியில் 37 வருட அனுபவமுள்ளவர். மேலும் சிவாஜி பல்கலைக்கழகம் ஆட்சி மன்றக் குழுவிலும், கல்விக் குழுவின் உறுப்பினராகவும் உள்ளார். நிம்ப்கர் வேளாண்மை ஆராய்ச்சி நிறுவனத்தில் ஒரு பெரிய இனிப்பு சோளம் வளர்ப்பு திட்டத்தின் அமைப்பை மேற்பார்வையிட்டார். சமீபத்தில் இந்திய அரசின் விவசாயத் துறை அமைச்சகம் (இந்தியா) பாராமதி, தேசிய அபியோடிக் அழுத்த மேலாண்மைத் திட்டத்தில் ஆராய்ச்சி ஆலோசனைக் குழுவின் உறுப்பினராக பரிந்துரைக்கப்பட்டார்.